LiteratuurFrancois Lion-Cachet July 15, 2016 Du Toit Albertze, prosa, poësie
Ek is ’n vrou. Onkonvensioneel gekonstruktureer. Uitgelewer aan die breinspoelers om te verskeur, die vlymskerp comments op my Facebook en kerkpamflette om my lyf gestrooi. Die duiwel sal my siel steel as jesus my nie vergewe nie.
Nkosi Sikelel’ iAfrika, ma maak alweer skoon/
agter die wolwe wat haar roostuin opfok/
die hopeloosheid sonder tande/
wat haar met suur inkleur dat sy minder is as kak
(skryf) die vrou is nie dood nie
Ek het altyd cheap Barbies by Achmat se tuckshop gaan koop. Agter my pa se rug. Om die plastiese nipplelose anatomie te bekyk. Gesoek vir ‘n ooreenkoms, maar net ’n niks tussen hul bene gevind. Toe sny ek dit oop met my knip-en-plak skêr en smeer al my swart pen se ink daaroor.
Ons, seuns is geskep volgens die beeld van pa en toe was ma gevorm met sy ribbebeen.
Onse vader wat in Suid-Afrika is
Laat u roer geheilig word
Laat u nageslag kom
Laat u lus geskiet
Ma se hakke in die hand drentel ek kamers binne, kamers wat onbekend bly, en ek transformeer voor die gekraakte webcam.
Ek word Marilyn.
Ek word Lady Di.
Ek word Eva.
Ek word iets anders as drywende stof wat no-name labels dra,
(skryf) Die vrou is nie dood nie… Al is Frida in haar poes.
Bertus het my afgeloer. Hy en Bart vang my toe soos ’n bok. Sleep my, want my liggaam was lam soos ’n vertraagde, tot by die altaar van pa se bed.
Middagslapie in sy moer. Pa styg op soos een uit die dood en beveel vir ma om die kamer te verlaat. Sy doen dit soos ’n getroue dissipel en vermy my kykers. Pa staar toe vanaf die wolke van sy oogbanke en sê: “Hy wil mos ’n vrou wees, maak hom een”. Ma se spieëlkas het my laat dink aan ouma se swart en wit televisie ’n Pandoraboks. ’n Krismisgeskenk vol mooi mense. Maar die mens was net mooi agter onderlaag. Pa knik as goedkeuring en hul drappeer ma se trourok oor my kop. Bart mompel, “my bruid is skoner as tienduisend”. Ek verdwaal in ’n doolhof van wit. Weggesteek agter linne. Weg van woorde vol ink en tempels vol splinters. Wapenloos. Manloos. Klim ek op die altaar, my oë een met pa s’n. Sy lippe beweeg stadig… hy wil mos ’n vrou wees, maak hom een…
Bart en Bertus druk my toe neer, soos toe ons kleintyd huis-huis gespeel het. Ek onthou nog die gekling van belt-buckles en ’n… oopbreuk, oopskeur.
’n Kattekoor skreeu buite die venster.
Ek het aanhou bid, maar net pa se woorde gehoor. Dit was later ’n rooi trourok. ’n Bloedkol op die werêldkaart. ’n Traan in jou bybel. Ek onthou ek het na myself gekyk in die spieëlkas maar net kak gesien. Ma kook die ketel. Bart en Bertus het gaan stort. En pa slaap verder.
Uit die swart van onse hemel
Uit die diepte van ons swembad
Ons vir niemand, Suid-Afrika.
ek soek nie tinder nie
ek soek nie grindr
nie mxit sexchats
of as jou meisie
weg is nie
gooi die plastiek kombersie weg
en check me @suicidalseuntjie
met vetties wat wil
met weduwees wat wou
met pedos wat was
waar ons krenkend kan cuddle
ek staan voor jou met
lemoenskil en koffiebeker
soosie dag toe ek ophou
ek het nog altyd apart gevoel
tussen kop en gees
tussen proes en protes
so, don’t blame me for crimes I didn’t commit
putting passes on your people
a word you use so often
maar wie’s my mense?
so, don’t blame me for poisoning your black garden
for I did not pull hector pieterson from his roots
with my “white rage”
my rage is raceless
so, don’t blame me for building statues of men
we rarely know, ask the pigeons
for they know them better, shitting on their shoulders
for I never took the “meid”
when the candle blew out
for I never stole your tongue
for I can hardly speak it
het my apart gemaak- gebore in die as
van hulle foute
soos gekoekde kabels
terwyl pa sy tafelgebed skaam-skaam
afjaag…jan soek geld
ma sê voor
hy word R20 per week betaal
“ek soek my fokken geld!”
pa storm uit soos geen wind in springbok
maar al wat ons sien is
wat opgetel en geskop
opgetel en geskop
ma druk die deur toe
pa kom in
los die deur oop
en maak sy gebed klaar
die keer soos ’n baas
terwyl ons onderlangs giggel
wat die bruinheid van haar hande wil afwas.
LiteratuurFrancois Lion-Cachet September 16, 2017 Charles Tait, Breyten BreytenbachComment
Vir Breyten se verjaardag.
Literatuur, OpvoerkunsKlyntji February 09, 2018 Du Toit Albertze, poësie, prosa
Film & FotografieFrancois Lion-Cachet July 19, 2016 Richardt van der Westhuizen, Dirk Vermeulen, PJ Kotzé, Jaco van der Merwe, kortfilm
NuusMila de Villiers June 20, 2016 Jana Babez, kuns, performance art